Wawacan Dipati Ukur

Wawacan Dipati Ukur (éjahan heubeul: Wawatjan Dipati Oekoer) nyaéta karya sastra Sunda nu ditulis dina wangun wawacan ku M.K. Hardjakoesoema. Ieu wawacan munggaran medal taun 1934 dina wangun buku citak ku penerbit Bale Poestaka di Batavia-C.

Wirangrong
5
Dipati Ukur ningali, teu robah ngadeg di jero. 
Pok nyaur bari jeung imut, geuning kawas murangkalih, 
banteng lindeuk diheureuyan, naha bet dirogahala.

6
Atuh an palay nyobi,sumangga geura ka jero, 
jeung banténg geura diadu. Atawa bisi hareurin, 
ieu banténg rék diumbar, dileupaskeun ti kandangna.

7
Jayengrono lir nu isin, beungeut geuneuk tur olohok, 
ngupingkeun kecap Ki Ukur, ceulina asa disebit, 
napsu ngentab haté panas, ngarasa diéra éra.

8
Rék ngayonan hanteu wani, sabab ingeteun baréto, 
dina senénan geus nambru, rumasa sidik katitih, 
kasoran di pakalangan, kaéléhkeun jajaténna.	

Kategori:Sastra Sunda
Kategori:Wawacan